مدحت عاصم (1909 - 1989) موسيقى مصرى. اتولد الموسيقى المصرى مدحت عاصم يوم 20 فبراير سنة 1909 بحى العباسيه, اتخرج من مدرسه الزراعه العليا و اتعلم الموسيقى الشرقيه و العربيه على ايد ابراهيم القبانى و الشيخ درويش الحريرى , و اتعلم الموسيقى الغربيه فى معهد برجرين النمساوى , و على ايد الأساتذه الايطاليين, و فى سنة 1914 كتب مدحت عاصم أول مؤلفاته الشرقيه " سماعى نهاوند ". كتب المقالات اللى بتدور حولين الموسيقى فى مجلات ( البلاغ , السياسه و الرساله ), و عنها حصل على عضويه مجلس المعهد الملكى الموسيقى و هوا فى سن العشرين و تم ترشيحه عشان يتولى مهمه الاشراف على قسم الموسيقى الشرقيه فى الاذاعه اللاسلكيه للحكومه المصريه فى سنة 1934. كان أول واحد كون فرقه موسيقيه و ضاف ليها التشيللو و الكونترباص و كانت النواه الأولى لفرقه الموسيقى العربيه الحاليه. حرص مدحت عاصم على اكتشاف المواهب الشابه و تقديمها و تشجيعها زى:- (فريد الاطرش – اسمهان – رياض السنباطى – ليلى مراد – نجاه على – عبد العزيز محمود و يعتبر أول مؤلف موسيقى مصرى, و كان اول واحد اقترح انشاء اذاعه خاصه للقرآن الكريم و انشاء اذاعه للموسيقى. اشتغل مدير للموسيقى فى محطه الاذاعه المصريه من قيامها حتى سن التقاعد.